Diari Oficial de la Generalitat Valenciana


Sumari del DOGV 5285, del 21-06-2006 (2006/6520)

RESOLUCIÓ de 25 d'abril del 2006, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme d'Alacant de 8 de març del 2006, relatiu a la modificació puntual en els carrers Perino Alt i Alcanyís, de Biar, i s'ordena la immediata publicació del referit acord d'aprovació definitiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5285

Data del DOGV
:   21-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6520


Data del document
:   25-04-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Biar
    * pla d'urbanisme

RESOLUCIÓ de 25 d'abril del 2006, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme d'Alacant de 8 de març del 2006, relatiu a la modificació puntual en els carrers Perino Alt i Alcanyís, de Biar, i s'ordena la immediata publicació del referit acord d'aprovació definitiva. [2006/A6520]  
«La Comissió Territorial d'Urbanisme, en sessió realitzada el dia 8 de març del 2006, va adoptar entre altres l'acord següent:  
Expedient 43/2006. Biar. Modificació puntual als carrers Perino Alt i Alcanyís. (05/0774)  
Vist l'expedient de referència i basant-se en els antecedents i les consideracions següents,  
Antecedents  
1. El projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 31 de maig del 2005, l'anunci es va publicar en el Diari Oficial de la Generalitat Valenciana de 24 de juny del 2005 i en el diari Información de 10 de juny del mateix any. Després del pertinent període d'exposició pública en què no es va presentar cap al·legació, va ser aprovat provisionalment pel mateix òrgan en data 29 de setembre del 2005.  
2. La documentació està integrada per memòria i plànols.  
3. L'objecte de l'expedient és assenyalar les alineacions i rasants corresponents als solars limítrofs amb l'espai lliure propietat de l'Ajuntament de Biar, que dóna al carrer Alcanyís, actualment ocupat pel pou Perino i un transformador de la cooperativa elèctrica Nuestra Señora de Gracia; en haver-se posat de manifest un desajust difícil de preveure en l'aprovació del Pla General que va qualificar l'illa que es modifica com a residencial d'ordenació geomètrica clau 2.4, sense haver tingut present l'existència d'un espai lliure en l'interior de l'illa sobre el qual recau una de les façanes d'un edifici promogut per l'IVH, SA.  
Com a conseqüència de la proposta de modificació, passaran a la qualificació de zona verda . espai lliure 235 m2 que actualment són residencials. La modificació no augmenta edificabilitat ni nombre d'altures ni cap altre paràmetre, segons es determina en la documentació aportada.  
La modificació afecta els plànols OD-6 i OD-7 del Pla general.  
Encara que no s'ha justificat el compliment de l'article 17 de l'annex del Reglament de Planejament de la Comunitat Valenciana, amb la modificació passen 235 m2 de residencial a dotacional zona verda-espai lliure, amb la qual cosa es dóna per justificat el seu compliment.  
Consideracions tecnicojurídiques  
1. El procediment seguit per l'Ajuntament resulta concorde amb el que preveu l'article 38 per remissió de l'article 55 de la Llei Reguladora de l'Activitat Urbanística (d'ara en endavant LRAU).  
2. La documentació no està completa, a l'efecte del compliment de l'art. 27 de la LRAU, ja que no s'han aportat tots els plànols que resulten modificats per la proposta. Una vegada esmenada l'observació realitzada en la consideració següent, hauran d'aportar els plànols en triple versió, en format per a la seua refosa, diligenciats amb la data d'aprovació plenària.  
3. Les determinacions contingudes en l'expedient es consideren genèricament correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU. Això no obstant, els plànols hauran de reflectir en la zona modificada, el grafisme que correspon a la nova qualificació de zona verda . espai lliure, que haurà de ser igual que el de la resta de zones qualificades de la mateixa manera en aquests plànols.  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:  
Supeditar l'aprovació definitiva de la modificació puntual del Pla General de Biar als carrers Perino Alt i Alcanyís, fins que s'esmenen les observacions assenyalades en les consideracions tecnicojurídiques segona i tercera, i s'habilita el director general de Planificació i Ordenació del Territori a l'efecte previst en l'article 41.2 de la Llei Reguladora de l'Activitat Urbanística.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de territori i medi ambient, segons disposa l'article 74.3.c de la Llei 5/1983, de 30 de desembre, de Govern Valencià, i l'article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Tot això sense perjudici que es puga exercir qualsevol altre recurs o acció que crega oportú.  
Amb data 25 d'abril del 2006, el director general de Planificació i Ordenació Territorial va dictar la resolució següent:  
«Vist l'acord adoptat per la Comissió Territorial d'Urbanisme en sessió de 8 de març del 2006, pel qual es va aprovar definitivament l'expedient de referència, supeditant la seua publicació al compliment d'algunes condicions, com també l'informe tècnic favorable a la documentació presentada per l'Ajuntament amb data 12 d'abril del 2006, en el qual s'indica que compleix en tots els seus extrems el referit acord de la comissió, resolc:  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, conforme al que disposa l'article 59, apartats 2 i 4 de la Llei 6/94 de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada.»  
València, 25 d'abril del 2006.. El director general de Planificació i Ordenació Territorial: Pedro Grimalt Ivars.